Un accident din Suceava s-a soldat cu o ceartă legată de cine are prioritate. Un motocilist a intrat într-o mașină, iar întregul moment a fost filmat de o cameră pe care acesta o avea pe cască.
Accidentul a avut loc în fața spitalului județean. Șoferul mașinii voia să intre în parcarea unității medicale, iar motociclistul voia să își continue drumul pe artera principală.
Din fericire, motociclistul a suferit doar câteva răni ușoare, iar după impact cei doi șoferi au început să se certe legat de cine avea prioritate.
La fața locului a sosit o ambulanță, iar un echipaj care se întorcea de la un transfer i-a acordat motociclistului primul ajutor. Acesta a fost ulterior internat la spital pentru investigații detaliate.
Ambii șoferi au fost testați cu aparatul etilotest și ambele rezultate au fost negative. Apoi, celor doi li s-au recoltat probe biologice de sânge pentru a se stabili cu exactitate alcoolemia.
Polițiștii au deschis un doar penal pentru vătămare corporală din culpă.